钦定古今图书集成/历象汇编/乾象典/第044卷 > 尚书
## 钦定古今图书集成/历象汇编/乾象典/第044卷 > 尚书

按《星经》，“五尚书在东南维，主纳言，夙夜谘谋事也。”
按《史记天官书》《汉书天文志》俱不载。

按《晋书天文志》：“门内东南维五星曰尚书，主纳言，夙
夜谘谋。龙作纳言”，此之象也。

按：《隋书天文志》同。

按《宋史天文志》：“尚书五星，在紫微东蕃内，大理东北。”
《晋志》：“在东南维。一云：在天柱右稍前，主纳言，夙夜谘
谋。”龙作纳言之象也。

按《观象玩占》：“尚书五星在紫微垣内东南维八座，大
臣之象。”